Nuusvoorspelling vir 21 MeiReint Dykema 1. Guptagate – Gwede Manatshe noem dat die Guptaskandaal ‘n saak is vir die regering en nie die ANC nie. Trouens die kwessie het die ANC verenig. – ANC ontsteld dat die publiek steeds dink dat president Zuma iets met Guptagate te doen het. – Regering het Sondag ŉ mediakonferensie oor die geleentheid gehou wat meer as ŉ klug beskryf is. Daar is baie vrae met min antwoorde. – Waterkloof-lugmagbasis is glo nie ŉ nasionale sleutelpunt nie. – Vrae word gevra oor die waardasie van die Guptas se eiendom in Saxonwold. 2. ANC – Die ANC gee terugvoer oor hul nasionale uitvoerendekomitee-vergadering wat die naweek gehou is. Meeste van die tyd word spandeer aan vrae rondom Guptagate. – Oudpres. Nelson Mandela se dogters gaan hom glo dagvaar vir die regte tot sy kunswerke en om sy geldsake te beheer. – Winnie Mandela se besittings word verkoop om skuld te betaal. Haar prokureurs probeer stokkie voor veiling steek. 3. Arbeid – Die ANC verkies dat daar “afstand” tussen hulle en Cosatu kom. Dit gee Cosatu ruimte om “nonsens” op hul eie te praat. – Numsa-staking by Mercedes-Benz eindig Maandag. Maatskappy het hofinterdik bekom wat staking onwettig verklaar het. Numsa noem dat interdik gerespekteer sal word. – Minister Lindiwe Sisulu beplan ŉ regeringskool waar staatsdiensamptenare heropgelei gaan word om dienslewering te verbeter. Sy voer aan sy het die inkoop van vakbonde. – NUM en Solidariteit het hul eise aan die Kamer van Mynbou gestuur vir die loononderhandelings. – Gwede Mantashe vra dat NUM en AMCU by arbeid-spelreëls moet hou. – Die rand en mynboumaatskappy-aandelepryse val ná die indien van die eise. – BEE-groepe noem dat hulle ŉ groter deel van staatskontrakte moet kry. 4. Wit armoede – Die BBC saai Maandagaand om 23:30 ŉ dokumenter uit met die tema of witmense ŉ toekoms het in Suid-Afrika. Meningsvormers kritiseer die program. 5. Vuyo Mbuli – Medelye en huldeblyke vir Vuyo Mbuli, wat die afgelope naweek gesterf het, stroom steeds in. Gedenkdiens vind Woensdag plaas en begrafnis word Vrydag gehou. 6. Misdaad en howe – In die beweerde Satanistiese moordverhoor hoor die hof dat die vermoorde Kirsty Theologo die petrol gekoop het waarmee sy vermoor is. – Kerkstraatbom se herdenking vind plaas: Foto’s: Kranslegging gedenk 30 jaar ná Kerkstraat-bom – 27 seuns het reeds by inisiasieskole gesterf 7. Onderwys – AfriForum het die ouers van kinders wat vir 2014 in Gautengse laer- en hoërskole ingeskryf moet word, dringend daaraan herinner dat die inskrywings op 21 Mei 2013 sluit. – Solidariteit Helpende Hand se Afrikaanse Beursinstituut het die Sol-Tech-studente wat hulle studies met die hulp van die Instituut afgehandel het, met hierdie mylpaal gelukgewens 8. Munisipaliteite – Pretoria-burgemeester Kgosientso Ramokgopa besluit om inwoners van Kleinfontein buite Pretoria vandeesweek te besoek. – ŉ Gedeelte van die N2-hoofweg in Kaapstad moes Maandag vir verkeer gesluit word nadat betogers oor swak dienslewering die pad versper het. – Helen Zille skryf op Twitter: “Unbelievable that a wage dispute within a private toilet-cleaning company can result in workers closing down a highway.” 9. E-tol – Katolieke kerk veroordeel e-tol. Noem dat die proses nie deursigtig is nie en bevraagteken die koste-aspek. Ondersteun Outa se hofaksie. – Genoeg geld word glo deur die regering se brandstofheffings ingevorder om te betaal vir nuwe paaie en padonderhoud; e-tol is onnodig, wys ‘n studie. 10. Ekonomie – Eskom kry die groen lig om ŉ windplaas te bedryf. 11. Sport – Oscar Pistorius noem dat hy nie weer vanjaar gaan deelneem nie.